КIуэкIуэ Ю. А. къызэригъэувам тету, КъБР-м и Правительствэм и дачэр иратащ сабий ныкъуэдыкъуэхэр, зи лъэм тэмэму зэримыхьэхэр щагъэхъуж «Лэгъупыкъу» республикэ центрым
КъБР-м и Iэтащхьэ КIуэкIуэ Юрий къызэригъэувам тету, Къэбэрдей-Балъкъэр Республикэм и Правительствэм Долинск (Налшык, Сочэ и цIэр зезыхьэ уэрамдэкI, 3) щиIэ дачэмрэ абы иIыгъ щIымрэ 2017 гъэм накъыгъэм и 17-м иратыжащ сабий ныкъуэдыкъуэхэм, зи лъэм тэмэму зэримыхьэхэм щеIэзэ «Лэгъупыкъу» республикэ центрым.
ДяпэкIэ центрым зыщызыгъэхъуж цIыкIухэм тыншы-пIэ псори зыхэт псэупIэ, пщIантIэ зэIузэпэщ, минеральнэ псы зэрыт зыгъэпсыкIыпIэ яIэнущ.
КъБР-м и Iэтащхьэмрэ Правительствэмрэ
я пресс-IуэхущIапIэ.
